EkBass/fiwiki-20250220-pages-articles huggingface dataset:
Krayn kaksoset

thumb|Veljesten hauta Lontoon Chingford Mountin hautausmaalla. Ronald ”Ronnie” Kray (24. lokakuuta 1933 – 17. maaliskuuta 1995) ja Reginald ”Reggie” Kray (24. lokakuuta 1933 – 1. lokakuuta 2000) olivat brittiläisiä murhatuomion saaneita gangstereita. Identtiset kaksosveljekset johtivat monenlaista rikollista toimintaa Lontoossa 1950-luvun lopulta 1960-luvun lopulle, samalla kun pitivät yllä kulissia seurapiirien suosiman yökerhon omistajina. Heidän johtamansa rikollisjoukko ”The Firm” syyllistyi murhiin, aseellisiin ryöstöihin, tuhopolttoihin, suojelurahojen vaadintaan ja väkivaltaisiin hyökkäyksiin. Lontoon East Endissä varttuneet Krayn kaksoset harrastivat teini-iässä nyrkkeilyä ammattilaistasolla ja toimivat portiereina Covent Gardenin alueen yökerhoissa. Siinä työssä he aloittivat suojelurahatoimintansa Chicagon gangsterien antaman esikuvan mukaisesti. Ronnie Kray sai puukotuksesta kolmen vuoden passituksen vankimielisairaalaan, minkä jälkeen he aloittivat ravintola- ja yökerhobisneksensä. Veljeksistä Ronnie Kray oli ilmeisesti homoseksuaalinen aikana, jolloin se oli Britanniassa rikos. Heitä suojelivat eräät homoseksuaalit poliitikot niin konservatiivi- kuin työväenpuolueestakin. Veljekset myös kiristivät mediaa ja todistajia niin, etteivät lehdet uskaltaneet aina tutkia ja julkistaa The Firm -liigan tekosia. Maaliskuussa 1968 Krayn kaksoset ja 15 muuta rikollisliigan jäsentä pidätettiin. Kaksosia syytettiin kilpailevan rikollisliigan kahden jäsenen murhista, ja maaliskuussa 1969 molemmat saivat elinkautisen vankeustuomion, josta 30 vuotta ilman armahdusmahdollisuutta. Heidän isoveljensä Charlie sai kymmenen vuotta ruumiin hävittämisestä.. Ronnie Kray kuoli Broadmoorin vankimielisairaalassa sairauskohtaukseen 61-vuotiaana maaliskuussa 1995. Vankila-aikanaan hän avioitui naisen kanssa 1985 ja 1989. Reggie Kray avioitui 1997 itseään lähes 30 vuotta nuoremman kustannustoimittaja Roberta o.s. Jonesin kanssa, joka on julkaissut veljeksistä useita kirjoja. Reggie Kray armahdettiin vuonna 2000, mutta hän kuoli jo kuukautta myöhemmin syöpään. Krayn kaksosista on tehty näytelmäelokuvat The Krays – väkivallan veljekset (1990) ja Legend (2015). == Lähteet == Luokka:Brittiläiset murhaajat Luokka:1960-luku Luokka:Ravintoloitsijat Luokka:Sisarukset Luokka:Vuonna 1933 syntyneet
Montenegron parlamenttivaalit 2016

Montenegron parlamenttivaalit 2016 järjestettiin 16. lokakuuta 2016 Montenegrossa. Vaaleissa valittiin 81 uutta edustajaa Montenegron parlamenttiin. Vaaleissa oli 530 840 äänioikeutettua. Vaaleissa oli 3 % äänikynnys, ja vaalien listojen ehdokkaista vähintään neljänneksen tuli olla naisia. == Tulokset == Tulokset olivat seuraavat: * Sosialistinen demokraattipuolue 36 paikkaa * Demokraattinen rintama 18 paikkaa * Avainkoalitio 9 paikkaa * Demokraattinen Montenegro 8 paikkaa * Sosialidemokraattinen puolue 4 paikkaa * Sosialidemokraatit 2 paikkaa * muut 2 paikkaa. Vasemmistopuolueet saivat 42 paikkaa ja oikeistopuolueet 28. == Lähteet == Parlamenttivaalit 2016 Luokka:Vuoden 2016 vaalit
Halvdan Koht

Halvdan Koht (7. heinäkuuta 1873 Tromssa – 12. joulukuuta 1965 Bærum) oli norjalainen historioitsija ja työväenpuolueen poliitikko. Hän työskenteli professorina Oslon yliopistossa 1910–1935 ja toimi Norjan ulkoministerinä 1935–1940. ==Lähteet== ==Aiheesta muualla== Luokka:Norjan ulkoministerit Luokka:Norjalaiset historioitsijat Luokka:Norjalaiset professorit Luokka:Vuonna 1873 syntyneet Luokka:Vuonna 1965 kuolleet
Charles Le Picq

Charles Felix Reinhard August Le Picq (4. toukokuuta 1745, Strasbourg – 29. tammikuuta 1806, Pietari) oli ranskalainen balettitanssija, koreografi ja ohjaaja. Hän kiersi uransa aikana Eurooppaa esiintymässä eri maissa. Le Picq sai tanssinopetusta Jean-Georges Noverrelta ja aloitti uransa Stuttgartissa vuonna 1760. Vuonna 1767 hän lähti kiertämään muissa Euroopan kaupungeissa. Le Picqiä kehuttiin hänen pehmeästä, notkeasta ja soljuvasta tanssityylistään. Häntä pidettiin myös esimerkkinä siitä, kuinka Noverren koreografioita tuli autenttisesti tanssia. Toisaalta hänen elehdintäänsä arvosteltiin dramatiikan puutteesta. Le Picqin ensimmäinen avioliitto oli tanssija Anna Binnettin kanssa. Marraskuussa 1782 hän oli Lontoossa ja juuri eronnut Binnettistä, kun hänen tanssiparikseen matkusti Gertruda Rossi. Vuoden 1783 alussa lontoolaisissa sanomalehdissä alkoi kiertää huhu, jonka mukaan Rossi oli eronnut aviomiehestään ja aloittanut uuden suhteen Le Picqin kanssa. Todellisuudessa on epäselvää, menivätkö Rossi ja Le Picq koskaan todella naimisiin. Useampi historiallinen lähde kuitenkin viittaa Rossiin Le Picqin vaimona. Vuonna 1785 Le Picq ja Rossi saivat töitä Pietarista ja muuttivat Le Picqin poikapuolen kanssa sinne. Pietariin muuttaessaan he olisivat olleet jo naimisissa. Pietarissa Le Picq työskenteli Keisarillisen baletin balettimestarina eli koreografina ja ohjaajana eläköitymiseensä vuonna 1799 saakka. Vuonna 1803–1804 hän julkaisi Pietarissa painoksen Noverren kootuista teoksista kiitollisuudenosoituksena opettajalleen. == Lapset == Le Picqillä oli varmasti vähintään yksi tytär. Yhteensä hänellä oli Gertruda Rossin kanssa mahdollisesti kolme tytärtä. Rossilla oli lisäksi edellisestä avioliitostaan poika, jonka isäpuoli Le Picq oli. * Carlo Rossi (29. joulukuuta 1775 – 18. huhtikuuta 1849) * Carolina * Henriette * Marie Gertrude Fortuna Catherine Augusta (13. tammikuuta 1793 – 9. elokuuta 1847) == Lähteet == Luokka:Ranskalaiset balettitanssijat Luokka:Vuonna 1745 syntyneet Luokka:Vuonna 1806 kuolleet
Anton Christian Bang

Anton Christian Bang (18. syyskuuta 1840 – 29. joulukuuta 1913) oli norjalainen teologi. Vuonna 1876 Bang hankki ensimmäisen teologian tohtorin tutkinnon Norjassa. Vuosina 1885–1893 hän oli professorina Kristianiassa, sittemmin kirkkopappina vuoteen 1895 ja piispana vuodesta 1896 aina kuolemaansa saakka. == Lähteet == Luokka:Norjalaiset teologit Luokka:Norjalaiset piispat Luokka:Norjalaiset professorit Luokka:Norjan ministerit Luokka:Vuonna 1840 syntyneet Luokka:Vuonna 1913 kuolleet
Nidaros (sanomalehti)

Nidaros on norjalainen vuonna 2019 perustettu verkkolehti, jonka kotikunta on Trondheim. Se on osa Amedia-konsernia. ==Lähteet== ==Aiheesta muualla== * Lehden verkkosivut Luokka:Norjalaiset verkkolehdet Luokka:Trondheim
Abraham Angermannus

Abraham Angermannus (n. 1540 – 1608) oli Ruotsin arkkipiispa vuosina 1594–1599. Abraham Angermannus oli maanviljelijän poika, mutta oli naimisissa arkkipiispa Laurentius Petrin tyttären kanssa. Vuodesta 1567 Tukholman koulun rehtorina Angermannus taisteli Juhana III:n katolista liturgiaa vastaan ja joutui siksi asumaan maanpaossa 11 vuoden ajan. Juhana III:n kuoleman jälkeen hänestä tuli arkkipiispa, mutta hän joutui kiistaan Kaarle-herttuan kanssa. Vuonna 1599 Angermannus syrjäytettiin ja häntä pidettiin vankina kuolemaansa saakka.<ref name="dsd> == Lähteet == Luokka:Ruotsin luterilaiset arkkipiispat Luokka:1500-luvulla syntyneet Luokka:Vuonna 1608 kuolleet
Henrik Reuterdahl

Henrik Reuterdahl (10. syyskuuta 1795 Malmö – 28. kesäkuuta 1870 Uppsala) oli ruotsalainen teologi ja kirkkohistorioitsija. Vuodesta 1856 lähtien hän toimi Ruotsin arkkipiispana aina kuolemaansa saakka. Reuterdahl korosti oppimista ja käytti lähdekriittisiä menetelmiä. Reuterdahl toimi kirkkoministerinä vuosina 1852–1855 ja oli vapaita herätysliikkeitä vastaan taistelevan lain takana. Reuterdahl toimi edustajana Ruotsin valtiopäivillä ja oli Ruotsin akatemian jäsen.<ref name="dsd> == Lähteet == Luokka:Ruotsin luterilaiset arkkipiispat Luokka:Ruotsin akatemian jäsenet Luokka:Ruotsalaiset teologit Luokka:Ruotsin ministerit Luokka:Vuonna 1795 syntyneet Luokka:Vuonna 1870 kuolleet
Back Orifice

Back Orifice (usein lyhennettynä BO) on tietokoneohjelma, joka on suunniteltu etäjärjestelmän hallintaan. Sen avulla käyttäjä voi hallita Microsoft Windows -käyttöjärjestelmää käyttävää tietokonetta etäältä. Nimi on väännös Microsoft BackOffice Server -ohjelmistosta. Ohjelma esiteltiin DEF CON 6 -hakkeritapahtumassa 1. elokuuta 1998. Sen kehitti Sir Dystic, joka oli jäsenenä yhdysvaltalaisessa hakkerijärjestössä Cult of the Dead Cow. Ryhmän mukaan sen tarkoituksena oli osoittaa Microsoftin Windows 9x -käyttöjärjestelmäsarjan turvattomuus. Vaikka Back Orificea voidaan käyttää laillisesti etähallintaan, muut tekijät tekevät siitä sopivan laittomaan käyttöön. Palvelin voi piiloutua käyttäjien pintapuolisilta tarkastuksilta. Koska palvelin voidaan asentaa ilman käyttäjän vuorovaikutusta, se voidaan jakaa troijalaisen kuormana. Ohjelma on näkymätön ja käynnistää itsenä uudelleen Windowsin uudelleenkäynnistyksen jälkeen. Nämä ja muut syyt saivat virustorjunta-alan luokittelemaan työkalun haittaohjelmaksi ja lisäämään Back Orificen karanteeniluetteloihinsa.https://www.f-secure.com/v-descs/backori.shtml BO:sta on kehitetty edelleen versiot Back Orifice 2000 (BO2k), jonka kehitti cDc:n Dildog, ja joka julkaistiin DEF CON 7:ssä vuonna 1999 ja Back Orifice XP.https://sourceforge.net/projects/boxp/ == Lähteet == Luokka:Etäkäyttöohjelmistot
Yngve Brilioth

Yngve Brilioth (1891–1959) oli ruotsalainen teologi ja kirkkojohtaja. Brilioth toimi kirkkohistorian professorina Åbo Akademissa vuosina 1925–1928, käytännöllisen teologian professorina Lundin yliopistossa vuosina 1928–1937, Växjön piispana 1937–1950 ja Uppsalan arkkipiispana vuosina 1950–1958. Brilioth teki urallaan paljon työtä kansainvälisen ekumenian puolesta. Hän toimi Faith and Order -komitean puheenjohtajana vuosina 1948–1957 ja johti järjestön maailmankonferenssia Lundissa vuonna 1952.<ref name="dsd> == Lähteet == Luokka:Ruotsin luterilaiset arkkipiispat Luokka:Ruotsalaiset teologit Luokka:Ruotsalaiset professorit Luokka:Åbo Akademin professorit Luokka:Vuonna 1891 syntyneet Luokka:Vuonna 1959 kuolleet
Mopanin kieli

Mopan (omakielinen nimi: Mopán Maya) on mayakieli, jota puhutaan Belizessä ja Guatemalassa. Vuonna 2010 kielellä laskettiin olevan 11 345 puhujaa. Kielen katsotaan olevan uhanalainen. Mopanilla ei ole tunnettuja murteita. Sen lähin sukulaiskieli on itza. Kielellä ei ole virallista asemaa Belizessä, mutta Guatemalan perustuslain mukaan mopanilla on kansalliskielen asema siinä missä kaikilla muillakin maan alkuperäiskielillä. Kieltä kirjoitetaan latinalaisin aakkosin. Uusi testamentti käännettiin mopaniksi vuonna 1979. == Fonologia == === Konsonantit === Labiaali Alveolaari Palataali Velaari Glottaali Nasaali m n Klusiili Norm. p t k ʔ Ejekt. pʼ tʼ kʼ Impl. ɓ ɗ Affrikaatta Norm. ts tʃ Ejekt. tsʼ tʃʼ Frikatiivi f s ʃ h Lateraali l Yksitavuinentremulantti ɾ Puolivokaali w j Lähde: === Vokaalit === Etinen Keskinen Takainen Suppea i ~ ɪ u Puolisuppea ɛ ~ e ɘ o Avoin a ~ ɑ Kaikki vokaalit voivat esiintyä sekä lyhyinä että pitkinä. Lähde: == Lähteet == Luokka:Mayakielet Luokka:Belizen kielet Luokka:Guatemalan kielet
Eleusis (Thera)

Eleusis () oli antiikin aikainen kaupunki Theran (nyk. Thíra) saarella Kykladeilla Kreikassa. Se sijoitetaan lähelle saaren eteläkärkeä ja nykyistä Exomýtisin kylän Vlychádan satamaa. Eleusis oli saaren keskuksen Theran kaupungin satama Oian ohella. Sen mainitsee saaren kaupunkien joukossa Klaudios Ptolemaios. Kaupungin paikalta on löydetty kallioon kaiverrettuja hautoja ja muita syvennyksiä sekä muun muassa alttarin ja temppelin tai katakombin jäänteet. Löydöt ajoitetaan 400–200-luvuille eaa. == Lähteet == Luokka:Antiikin Kreikan kaupungit Kykladeilla Luokka:Thíra
Eleusis (täsmennyssivu)

Eleusis () voi viitata seuraaviin: * Eleusis, antiikin aikainen kaupunki Attikassa Kreikassa ** Elefsína, nykyinen kaupunki Attikassa Kreikassa * Eleusis, antiikin aikainen kaupunki Theran saarella Kreikassa * Eleusis, kovakuoriaissuku
Lembit Öpik

Lembit Öpik (s. 2. maaliskuuta 1965) on brittiläinen poliitikko, joka toimi kansanedustajana Yhdistyneen kuningaskunnan alahuoneessa liberaalidemokraattien jäsenenä vuosina 1997–2010. Öpikin vanhemmat olivat virolaisia, jotka muuttivat Virosta Pohjois-Irlantiin vuonna 1944 paetakseen Neuvostoliiton miehitystä. Öpikin isoisä on tähtitieteilijä Ernst Öpik. Öpik syntyi Bangorissa, kävi Royal Belfast Academical Institution -koulua Belfastissa ja suoritti Bristolin yliopistossa filosofian tutkinnon. Hän toimi Bristolin yliopiston ylioppilaskunnan puheenjohtajana vuonna 1985 ja istui Yhdistyneen kuningaskunnan kansallisen opiskelijaliiton hallituksessa vuosina 1987–1988. Vuodesta 1988 lähtien Öpik työskenteli Procter & Gamblella Newcastle upon Tynessa. Hän aloitti yrityksessä brändiapulaisena ja eteni koulutus- ja organisaatiokehitysjohtajaksi vuonna 1991 sekä henkilöstökoulutusjohtajaksi vuonna 1996. Vuonna 1991 Öpik valittiin liberaalidemokraattien puoluehallitukseen. Vuonna 1992 hänet valittiin Newcastlen kaupunginvaltuustoon. Vuoden 1992 parlamenttivaaleissa hän pyrki alahuoneeseen Newcastle upon Tyne Centralin vaalipiiristä ja vuoden 1994 europarlamenttivaaleissa Euroopan parlamenttiin Northumbrian vaalipiiristä, muttei tullut kummallakaan kerralla valituksi. Vuoden 1997 parlamenttivaaleissa hänet valittiin alahuoneeseen Montgomeryshiren vaalipiiristä. Vuosina 2001–2007 Öpik toimi Walesin liberaalidemokraattien puheenjohtajana. Vuonna 2004 hän pyrki puolueen puoluehallituksen puheenjohtajaksi, mutta sai vaalissa vain kolmanneksen äänistä eikä tullut valituksi. Öpik menetti paikkansa alahuoneessa vuoden 2010 parlamenttivaaleissa. Vuonna 2012 hän pyrki puolueen ehdokkaaksi Lontoon pormestarinvaalissa, mutta putosi puolueen paikallisjärjestön sisäisessä vaalissa ensimmäisellä kierroksella. Vuonna 2013 hän aloitti Leadenhall Consulting -konsulttiyrityksessä vakuutusalan konsulttina. Vuonna 2018 hän harkitsi ehdolle asettumista Viron presidentin- tai parlamentinvaaleissa. Vuonna 2021 Öpik puhui konservatiivipuolueen tapahtumassa siitä, kuinka puolue voisi päihittää liberaalidemokraatit, minkä myötä hänet erotettiin liberaalidemokraateista. Vuonna 2022 hän puhui Yhdistyneen kuningaskunnan itsenäisyyspuolueen eli UKIPin puoluekokouksessa. == Lähteet == Luokka:Vuonna 1965 syntyneet Luokka:Elävät henkilöt Luokka:Brittiläiset poliitikot
Dennis Fong

Dennis Fong (; s. 11. maaliskuuta 1977), joka tunnetaan paremmin nimimerkillään Thresh, on amerikkalainen liikemies ja entinen ensimmäisen persoonan ammuntapelien Quake ja Doom ammattilaispelaaja. Fong alkoi pelata Doomia 16-vuotiaana vuonna 1993. Hänen nimimerkkinsä oli ”Threshold of Pain”, joka lyhentyi kahdeksan merkin rajan vuoksi muotoon Thresh. Hän kävi community collegea Los Altosissa Kaliforniassa. Thresh voitti Microsoftin sponsoroiman Doom-turnauksen Judgement Day Seattlessa 1995.https://news.google.com/newspapers?nid=1980&dat;=19961231&id;=kJI0AAAAIBAJ&pg;=5586,7736916&hl;=en Hänen pelaajauransa huippu oli vuonna 1997 Quake-turnaus Red Annihilation, jossa hän sijoittui ensimmäiseksi ja sai palkinnoksi id Softwaren toimitusjohtajan John Carmackin Ferrari 328:n. Thresh oli luultavasti se henkilö, jonka ansiosta ampumapeleissä käytetään pelihahmon ohjaukseen WASD- näppäimiä. Näppäinyhdistelmä löytyy hänen kirjoittamistaan ohjeista Thresh’s Quake Bible. Fong tunnustetaan Guinnessin maailmanennätysten mukaan ensimmäiseksi ammattimaiseksi pelaajaksi. Fong opiskeli UC Berkeleyssä, muttei ikinä valmistunut. Jätettyään peliuransa hän ylläpiti portaalia Gamers.com, johon hän keräsi 11,5 miljoonaa dollaria sijoituksia ja sai AltaVistan kumppanikseen. Myöhemmin Fong oli perustamassa Xfirea, joka on pikaviestin ja sosiaalinen verkosto pelaajille ja jonka Viacom hankki 102 miljoonalla dollarilla huhtikuussa 2006. Hän on myös Lithium Technologiesin perustaja, joka on sosiaalinen asiakassuhdehallintayritys (CRM). ==Lähteet== ==Aiheesta muualla== * Thresh’s Quake Bible Luokka:Yhdysvaltalaiset elektronisen urheilun ammattilaiset Luokka:Yhdysvaltalaiset liikemiehet Luokka:Vuonna 1977 syntyneet Luokka:Elävät henkilöt
Merope

Merope () voi viitata seuraaviin: * Merope, useita hahmoja kreikkalaisessa mytologiassa * Merope, tähti Seulasten tähtijoukossa * Merope Kolkko, hahmo Harry Potter -kirjasarjassa * Merope, kärsäkorentosuku * Merope, ruutakasvisuku
Viglain

Viglain on kunta Ranskassa Loiret’n departementissa Centre-Val de Loiren alueella. Se sijaitsee noin 42 kilometriä Orléansin kaupungista kaakkoon. Kunnan keskustassa oleva Saint-Andrén kirkko rakennettiin alun perin vuonna 1154. Kirkko tuhoutui Ranskan uskonsodissa 1500-luvulla, mutta se kuitenkin rakennettiin uudelleen Ranskan kuninkaan Henrik IV:n johdolla. Tyyliltään kirkko on romaaninen. Kirkon entinen vuodelta 1403 peräisin oleva kello on näytteillä kirkossa. Se on Loiret’n departementin vanhin kirkonkello. ==Lähteet== ==Aiheesta muualla== Luokka:Loiret’n kunnat
Oia (Thera)

Oia (; ) eli Oie () oli antiikin aikainen kaupunki Theran (nyk. Thíra) saarella Kykladeilla Kreikassa. Se sijoitetaan saaren itärannikolle nykyisen Kamárin kylän paikalle. Oia oli saaren keskuksen Theran kaupungin satama. Se perustettiin arviolta 700-luvulla eaa. ja oli olemassa myöhäisantiikkiin saakka. Theran kaupunki sijaitsi kukkulalla heti Oian eteläpuolella. Oian mainitsee saaren kaupunkien joukossa Klaudios Ptolemaios. On mahdollista, että se oli hänen aikanaan tullut Theran poliksen kaupunkikeskukseksi kukkulalla olleen vanhan paikan sijasta. Nykyisestä Kamárista on löydetty Oiaan yhdistettyjä jäänteitä. Osa niistä on nykyisin meren pohjassa. Vielä 1800-luvulla paikalla sanotaan olleen näkyvissä jäänteitä taloista sekä roomalaisaikaisesta temppelistä. Barrington Atlas of the Greek and Roman World -kartastossa antiikin Oia on kuitenkin sijoitettu nimen perusteella saaren luoteiskärkeen nykyisen Oían kylän paikalle. == Lähteet == Luokka:Antiikin Kreikan kaupungit Kykladeilla Luokka:Arkeologiset kohteet Kreikassa Luokka:Thíra
Rio Brancon ritarikunta

Rio Brancon ritarikunta () on brasilialainen ritarikunta, joka perustettiin 5. helmikuuta 1963 presidentti João Goulartin kaudella. Sitä myönnetään tunnustuksena ansioituneesta palveluksesta kansakunnalle. Kunniamerkkiä jaetaan viidessä luokassa, minkä lisäksi on myös yksi mitaliluokka: * Suurristi * Suurupseeri * Komentaja * Upseeri * Ritari * Mitali == Lähteet == Luokka:Brasilian kunniamerkit
Therasia (kaupunki)

Therasia () oli antiikin aikainen kaupunki samannimisellä saarella (nyk. Thirasía) Kykladeilla Kreikassa. Se sijoitetaan saaren pohjoisosaan lähelle nykyistä Agía Eirínin kylää. Therasian katsotaan sijainneen kukkulalla, joka on nykyisen Rívan sataman eteläpuolella noin kolme kilometriä pohjoiseen saaren pääkylästä Manoláksesta. Paikalla on jäänteitä pengerryksestä ja muureista. Kaupungin katsotaan olleen poliittisesti joko itsehallinnollinen Theran poliksen alaisuudessa tai kokonaan osa Theraa. Therasian kaupungin mainitsee Klaudios Ptolemaios.Klaudios Ptolemaios: Geografia 3.15.28. Saaren eteläosasta on tehty löytöjä antiikin aikaa paljon varhaisemmalta kykladiselta kaudelta. == Lähteet == Luokka:Antiikin Kreikan kaupungit Kykladeilla Luokka:Arkeologiset kohteet Kreikassa Luokka:Thíra
Haarautuvan rakkauden talo (kirja)

Haarautuvan rakkauden talo on Petri Karran vuonna 2008 julkaistu romaani. Se kertoo eronneesta pariskunnasta, joka jää asumaan yhteiseen kotiinsa siksi aikaa, kunnes he saavat talon myytyä. Yhteiselon aikana he kuitenkin päätyvät keskustelemaan suhteestaan ja paljastamaan toisilleen vihan ja mustasukkaisuuden tunteensa. Romaanin elokuvaoikeudet myytiin jo käsikirjoitusvaiheessa syksyllä 2007, ja vuonna 2009 ilmestyi Mika Kaurismäen teoksen pohjalta ohjaama elokuva. Kaurismäki kehui romaanin dialogia ja henkilöhahmoja ja oli sitä mieltä, että ne istuivat hyvin aikaansa. == Lähteet == Luokka:Suomalaiset romaanit
Laplink

Laplink (kirjoitusasuja LapLink, Lap-Link) oli Traveling Softwaren (myöhemmin Laplink Software, Inc.) alun perin vuonna 1983 julkaisema ohjelmisto, jota käytettiin tiedostojen synkronointiin, kopioimiseen tai siirtämiseen kahden PC- tai Mac-tietokoneen välillä ennen paikallisverkkojen aikakautta käyttämällä rinnakkaisporttia ja ns. LapLink-kaapelia tai sarjaporttia ja nollamodeemikaapelia, modeemia, infrapunaa, IPX-verkkoa tai myöhemmin USB:tä ja USB adhoc -verkkokaapelia. Myöhemmissä versioissa on myös etäkäyttömahdollisuus.PC Mag 8. marraskuu 1994, LapLink for Windows Takes Control of Remove PCs, s. 52 laplink 6.0 -tuote- esittely|https://web.laplink.com/aboutus/ Laplink Softwaren myöhempi tuote on nimeltään PCmover. ==Laplink-kaapeli== Laplink osasi hyödyntää erityistä kaapelia, jolla kaksi PC-tietokonetta voi yhdistää rinnakkaisliitäntää käyttäen. Rinnakkaisliitännässä on 25 johdinta ja 8 datajohdinta rinnakkain, joten tiedonsiirto sillä on huomattavasti nopeampaa kuin sarjaliitännällä, jossa datajohtimia on yksi. MS-DOS 6.0 ja PC DOS 5.02 sisälsivät INTERSVR.EXE ja INTERLNK.EXE-ohjelmat, joilla samaa kaapelia voi käyttää tiedonsiirtoon. DR-DOS sisälsi filelink.exe-ohjelman. Linux- ja FreeBSD-järjestelmissä on PLIP-protokolla (Parallel Line Internet Protocol) kaapelin käyttöön koneiden yhdistämiseksi.http://www.freebsddiary.org/plip.php https://tldp.org/HOWTO/PLIP-Install-HOWTO.html ==Lähteet== Luokka:Tiedostojen siirto-ohjelmistot
Brent Ashton

Brent Ashton (s. 18. toukokuuta 1960 Saskatoon) on kanadalainen uransa lopettanut jääkiekkoilija. Vuonna 1979 Ashton liittyi Vancouver Canuckseihin ja pelasi seurassa kaksi kautta. Vuosien 1979–1993 välillä hän kuului useaan eri NHL-seuraan. Uransa aikana Ashton pelasi 998 NHL-pelissä ja teki 284 maalia ja 629 pistettä. Vuonna 2001 Ashton otettiin osaksi Saskatoon Sports Hall of Famea. == Lähteet == Luokka:Kanadalaiset jääkiekkoilijat Luokka:Vuonna 1960 syntyneet Luokka:Elävät henkilöt
Jarmo Vakkuri

Jarmo Vakkuri (s. 1970)Vakkuri, Jarmo, 1970–, Finto, viitattu 3.5.2023. on suomalainen hallintotieteilijä, joka toimii kunnallistalouden professorina Tampereen yliopistossa.Jarmo Vakkuri, Tampereen yliopisto, viitattu 3.5.2023. Hän väitteli hallintotieteiden tohtoriksi Tampereen yliopistossa vuonna 1998.Jarmo Vakkuri: Tehokkuuden rajoilla: data envelopment analysis -menetelmä tulosmittauksessa, esimerkkikohteena yliopistojen ainelaitokset, Finna, viitattu 3.5.2023. == Julkaisut == * Jarmo Vakkuri: Tehokkuuden rajoilla: Data envelopment analysis -menetelmä tulosmittauksessa, esimerkkikohteena yliopistojen ainelaitokset (väitöskirja). Tampereen yliopisto 1998. * Matti Mälkiä ja Jarmo Vakkuri (toim.): Strateginen johtaminen yliopistoissa: ajattelutavat, mahdollisuudet ja haasteet. Tampereen yliopisto 1998. * Arvo Myllymäki ja Jarmo Vakkuri (toim.): Tulos, normi, tilivelvollisuus: näkökulmia tilintarkastukseen ja arviointiin. Tampere University Press 2001. Saatavilla internetissä * Juha-Pekka Martikainen, Pentti Meklin, Lasse Oulasvirta ja Jarmo Vakkuri: Kunnallisen tilintarkastuksen ulkoistaminen. Tampere University Press 2002. * Tuija Rajala, Lotta-Maria Sinervo ja Jarmo Vakkuri (toim.): Talouden perusteista julkisjohtamisen käytäntöihin: Kunnallistalouden emeritusprofessori Pentti Meklinin juhlakirja. Tampereen yliopisto 2009. * Jarmo Vakkuri (toim.): Paras mahdollinen julkishallinto? Tehokkuuden monet tulkinnat. Gaudeamus 2009. * Jarmo Vakkuri, Lasse Oulasvirta, Jani Wacker ja Riikka Kivimäki (toim.): Tarkastus ja arviointi julkisen ja yksityisen rajapinnassa. Tampere University Press 2011. Saatavilla internetissä * Lotta- Maria Sinervo ja Jarmo Vakkuri (toim.): Inhimillinen kuntatalous: Kunnallistalouden emeritaprofessori Tuija Rajalan juhlakirja. Tampereen yliopisto 2012. * Pentti Virtanen ja Jarmo Vakkuri: Julkisen toiminnan tuloksellisuusarviointi. Tietosanoma 2016. * Jan-Erik Johanson ja Jarmo Vakkuri: Governing Hybrid Organisations: Exploring Diversity of Institutional Life. Routledge 2017. * Jarmo Vakkuri ja Jan-Erik Johanson (toim.): Hybrid Governance, Organisations and Society: Value Creation Perspectives. Routledge 2021. == Lähteet == == Aiheesta muualla == * Tampereen yliopiston tutkimusportaali * ResearchGate * Google Scholar Luokka:Suomalaiset hallintotieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1970 syntyneet Luokka:Elävät henkilöt
K. J. Jokisalo

Kalle Jalmari (Karl Hjalmar) Jokisalo (synt. Johansson, 7. marraskuuta 1878 Tampere – 28. huhtikuuta 1939 Tampere) oli suomalainen toimittaja ja toimitusjohtaja. == Elämä == K. J. Jokisalo iittyi Tampereen työväenyhdistykseen 1890-luvun lopussa. Hän työskenteli muun muassa Tampereen työväentalon vahtimestarina ja oli suurlakon aikana Tampereen suurlakkokomitean jäsen. Vuosina 1906-1929 Jokisalo toimi Kansan Lehteä julkaisseen Tampereen Työväen Sanomalehti Oy:n toimitusjohtajana. Sisällissodan aikana hän oli punaisten haltuunsa ottaman Suomen Pankin Tampereen konttorin komissaarina. Jokisalo vangittiin Tampereen taistelun yhteydessä ja elokuussa 1918 hän sai neljän vuoden kuritushuonetuomion valtiopetoksesta. Myöhemmin 1920-1930-luvuilla Jokisalo toimi Suomen Sosialidemokraatin Tampereen kirjeenvaihtajana ja kuului myös Työväen Näyttämötaide -lehden toimituskuntaan. Jokisalo kuului Tampereen Työväen Teatterin ja Työväen Näyttämöiden Liiton perustajiin. Hän oli myös TNL:n puheenjohtaja 1930-1935. Lisäksi Jokisalo kuului Tampereen työväenyhdistyksen ja Osuusliike Voiman hallituksiin. Jokisalo oli Tampereen kaupunginvaltuuston jäsen jo ennen yleistä äänioikeutta ja jälleen vuodesta 1931 alkaen. Hän oli myös useita vuosia kaupunginhallituksen jäsen. == Perhe == K. J. Jokisalon puoliso oli kansanedustaja Olga Jokisalo, jonka kanssa hän solmi siviiliavioliiton vuonna 1907. Pariskunnalla oli kolme lasta. == Lähteet == Luokka:Suomalaiset toimittajat Luokka:Suomalaiset yritysjohtajat Luokka:Suomen Sosialidemokraattisen Puolueen poliitikot Luokka:Suomen sisällissodan punaiset Luokka:Tampereen kaupunginvaltuutetut Luokka:Vuonna 1878 syntyneet Luokka:Vuonna 1939 kuolleet
Barcode of Life Data System

Barcode of Life Data System eli BOLD on vuonna 2005 julkaistu verkkoalusta, jonka avulla käyttäjät voivat tallentaa, etsiä ja analysoida DNA-viivakoodeja. Tietokanta kehitettiin alun perin yhden DNA-viivakoodausta harjoittaneen laitoksen työalustaksi, mutta se on sittemmin laajentunut julkiseksi projektiksi. Vuonna 2015 tietokannalla oli 16 000 käyttäjää 193 eri maassa ja yli 4,6 miljoonaa DNA-viivakoodia. Vuonna 2017 tietokantaan oli tallennettu yli 500 000 lajin viivakoodit. == Lähteet == Luokka:Tietokannat
Saimin

Saimin () on ruokalaji, jota syödään erityisesti Havaijilla ja Yhdysvaltain aasialaistaustaisissa yhteisöissä. Ruokalaji muistuttaa japanissa tarjottavaa ramenia. Saimin koostuu kirkkaasta liemestä, vehnänuudeleista sekä päällisistä, joita voivat olla mm. kevätsipulia, grillattua possua tai kamabokoa. Myös Spam-säilyke on yleistä Havaijilla. Ruokalajin historia on epäselvä, mutta se sai alkunsa Havaijille muuttaneiden aasialaisten keskuudessa: japanilaisten mielestä ruokalaji oli alkujaan kiinalainen ja kiinalaisten mielestä se oli alkujaan japanilainen. Saimin syödään tyypillisesti lämpimänä, minkä jälkeen kuppiin jäänyt liemi juodaan. Useat ruokakaupat Havaijilla myyvät saiminia valmisruokana. Saiminia voi syödä osana mitä tahansa ateriaa joko lusikalla tai syömäpuikoilla. Saiminilla on myös lohturuoan maine Havaijilla. Vuoteen 2022 asti saiminia sai havaijilaisista McDonald'sin ravintoloista. Syynä saiminin poisvetoon valikoimasta oli se, että Okahara Saimin, joka toimitti raaka-aineet McDonald'sille, lopetti toimintansa. == Lähteet == Luokka:Havaijilainen keittiö Luokka:Aasialainen keittiö Luokka:Nuudeliruoat
Kvanttikoneoppiminen

Kvanttikoneoppiminen on kvanttialgoritmien yhdistämistä koneoppimisohjelmiin. Yleisimmin termi viittaa kvanttitehostettuun koneoppimiseen, jossa kvanttitietokoneella suoritetaan klassisen datan analysointiin tarkoitettuja koneoppimisalgoritmeja. Vaikka koneoppimisalgoritmeja käytetään valtavien tietomäärien laskemiseen, niin kvanttikoneoppiminen eroaa siitä hyödyntämällä kubitteja ja kvanttioperaatioita tai erikoistuneita kvanttijärjestelmiä parantaakseen laskentanopeutta ja algoritmien suorittamaa tietojen tallennusta ohjelmassa. Esimerkkejä tästä ovat klassisen prosessoinnin ja kvanttiprosessoinnin hybridimenetelmät, joissa laskennallisesti vaikeat aliohjelmat ulkoistetaan kvanttitietokoneelle. Nämä ohjelmat voivat olla luonteeltaan monimutkaisempia ja toteutua nopeammin kvanttitietokoneella. Lisäksi kvanttialgoritmeja voidaan käyttää kvanttitilojen analysointiin klassisen datan sijasta. Kvanttilaskennan lisäksi termi ”kvanttikoneoppiminen” liittyy myös klassisiin koneoppimismenetelmiin, joita sovelletaan kvanttikokeista tuotettuun dataan (ts. kvanttijärjestelmien koneoppiminen), kuten kvanttijärjestelmän faasimuutosten oppimiseen tai uusien kvanttikokeiden luomiseen. Kvanttikoneoppiminen ulottuu myös tutkimusalaan, joka tutkii metodologisia ja rakenteellisia yhtäläisyyksiä tiettyjen fyysisten järjestelmien ja oppimisjärjestelmien, erityisesti neuroverkkojen välillä. Esimerkiksi jotkut kvanttifysiikan matemaattiset ja numeeriset tekniikat soveltuvat klassiseen syväoppimiseen ja päinvastoin. Tutkijoiden mielenkiinto kohdistuu abstraktimpiin käsityksiin oppimisteorian suhteesta kvantti- informaatioon, mikä tunnetaan myös nimellä ”kvanttioppimisteoria”. == Lähteet == == Kirjallisuutta == ===Oppikirjoja === * * * * * * * * * * * * * * Luokka:Koneoppiminen Luokka:Kvantti-informaatiotiede Luokka:Tietojenkäsittelyteoria
Microsoft BackOffice Server

Microsoft BackOffice Server oli Microsoftin ohjelmistopaketti, joka sisälsi Windows NT:n palvelinversion ja muita Microsoftin palvelintuotteita, jotka toimivat NT-palvelimella. Sitä markkinoitiin 1990-luvulla ja 2000-luvun alussa pienyritysten ja haarakonttorien käyttöön. Pienyritysversiosta tuli vuonna 2000 erillinen versio Windows Small Business Server, nykyisin nimellä Windows Server Essentials. BackOffice Server -tuote lakkautettiin syksyllä 2001. Ohjelmistot, jotka sisältyivät BackOffice Server -pakettiin olivat Windows NT:n palvelinversion (eri versioita 3.5, 3.51, 4.0, Windows 2000 Server) lisäksi Microsoft SQL Server, Microsoft SNA Server, Microsoft Systems Management Server (SMS), Microsoft Mail Server tai Microsoft Exchange Server (vuodesta 1996), Microsoft Proxy Server tai Microsoft Internet Security and Acceleration (ISA) Server ja Internet Information Services (IIS). ”Pienyritys” -versiot eivät sisältäneet SNA-palvelinta eikä SMS:ää. Luokka:Microsoftin ohjelmistot
Halle Bailey

Halle Lynn Bailey (s. 27. maaliskuuta 2000 Atlanta, Georgia)Halle Bailey, Rotten Tomatoes, viitattu 3.5.2023. on yhdysvaltalainen laulaja-lauluntekijä ja näyttelijä. Hän on rhythm and blues -duon Chloe x Halle toinen jäsen isosiskonsa Chloe Baileyn ohella. Hän on julkaissut duon jäsenenä kaksi studioalbumia: The Kids Are Alright (2018) ja Ungodly Hour (2020). Hänellä on lisäksi päärooli musikaalielokuvassa Pieni merenneito (2023).Jen Wang: Making Waves: Halle Bailey On Reinventing The Disney Princess In The Little Mermaid, British Vogue, 24.4.2023, viitattu 3.5.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2006 Last Holiday Last Holiday Tina 2023 Pieni merenneito The Little Mermaid Ariel 2023 Häivähdys purppuraa The Color Purple Nettie === Televisiosarjat === Vuodet Suomenkielinen nimi Alkuperäinen nimi Roolihahmo 2018–2022 Grown-ish Grown-ish Sky Forster == Palkinnot ja ehdokkuudet == === Grammy-palkinnot === Vuosi Teos Palkinto Lopputulos 2019 The Kids Are Alright Paras uusi artisti 2019 The Kids Are Alright Paras urban contemporary -albumi 2021 Wonder What She Thinks Of Me Paras perinteinen R&B-esitys; 2021 Do It Paras R&B-laulu; 2021 Ungodly Hour Paras progressiivinen R&B-albumi; Halle Bailey, Grammy.com, viitattu 3.5.2023. == Lähteet == == Aiheesta muualla == * Luokka:Yhdysvaltalaiset laulaja- lauluntekijät Luokka:Yhdysvaltalaiset näyttelijät Luokka:Vuonna 2000 syntyneet Luokka:Elävät henkilöt
DNA-viivakoodaus

DNA-viivakoodaus on geeniteknologian menetelmä, jossa lajin perimästä etsitään emäsjono eli pätkä DNA:ta, joka on kyseiselle lajille mahdollisimman ainutlaatuinen ja vaihtelee mahdollisimman vähän lajin eri yksilöiden välillä. Näin löytynyt DNA-viivakoodi toimii tuntomerkkinä, joka helpottaa lajin tunnistamista. Idea esitettiin ensimmäisen kerran vuonna 2003 ja se on verrattavissa kaupan tuotteissa oleviin viivakoodeihin, jotka ovat yhtä lailla ainutlaatuisia eri tuotteiden välillä. DNA-viivakoodauksesta on apua etenkin sellaisten lajien erottamisessa toisistaan, jotka eivät eroa ulkonäöltään. Eläimillä DNA-viivakoodiksi sopii yleensä hyvin mitokondriaalisessa DNA:ssa sijaitseva osa sytokromi-oksidaasi-1-geenistä (COI), kasveilla viherhiukkasessa sijaitsevien maturaasi-K:n (matK) ja rubiscon (rbcL) yhdistelmä ja sienillä tuman DNA:ssa sijaitseva tilke-DNA-alue. == Katso myös == * Barcode of Life Data System == Lähteet == == Aiheesta muualla == * Luokka:Biotekniikka
Jari Saaranen

Jari Saaranen (s. 30. tammikuuta 1967 Haapajärvi) on suomalainen entinen pesäpalloilija ja nykyinen tuomari. Koko uransa Superpesiksessä Saaranen edusti Haapajärven Pesä-Kiiloja. https://www.pesis.fi/wp- content/uploads/2021/02/Saaranen-Jari.xlsx Han pelasi ulkokentällä kakkoskopparina. https://www.pesistulokset.fi/ottelut/2649#lineup Saaranen pelasi 77 Superpesiksen runkosarjan ottelua. Näissä otteluissa hän löi viisi kunnaria ja 24 tavallista juoksua, toi 61 juoksua ja keräsi 365 kärkilyöntipistettä. Saaranen pelasi 50 Superpesiksen alemman loppusarjan ottelua. Näissä otteluissa hän löi kuusi kunnaria ja 13 tavallista juoksua, toi 49 juoksua ja keräsi 226 kärkilyöntipistettä. Pelaajauransa jälkeen hän on toiminut pelituomarina miesten Superpesiksessä. https://www.pesistulokset.fi/ottelut/33268#info Saaranen tuomitsee kesällä 2023 miesten Itä-Länsi-ottelun.https://www.superpesis.fi/uutiset/miesten-ita- lansi-valinnat-julki-roope-korhonen-palaa-arvo-otteluun-kotikentallaan/ == Lähteet == Luokka:Suomalaiset pesäpalloilijat Luokka:Pesäpallotuomarit Luokka:Vuonna 1967 syntyneet Luokka:Elävät henkilöt
Lautaslounas

pienoiskuva|Lautaslounas, jossa pääruokana kālua-possua (kipossa) Lautaslouas (, ) on pääsääntöisesti Havaijilla syötävä ateria, joka nimensä mukaisesti on yleensä lounas. Ruokalaji koostuu yleensä riisistä, vihanneksista ja jostakin lihasta. Vihannekset korvataan toisinaan myös makaronisalaatilla. Nimitys ”lautaslounas” siihen, että kaikki ainekset ladotaan samalle lautaselle. Jos pääruokia on kaksi (esimerkiksi liha ja kala), käytetään lautaslounaasta usein nimitystä ”sekalautanen” (). Lautaslounas sai alkunsa 1800-luvulla, kun amerikkalaisten omistamille plantaaseille tulleet vierastyöläiset halusivat jotain muuta syötävää kuin amerikkalaisten tarjoamia voileipiä. Aluksi lautaslounas koostui yksinomaan edellispäivän tähteistä, ja se muistuttaa jonkin verran japanilaista bentōta. Suurin osa Havaijilta lähtöisin olevista pikaruokaketjuista (kuten L&L;, Zippy’s ja Highway Inn) myy lautaslounaita mukaan otettavana ruokana. == Galleria == Tiedosto:Shrimp plate lunch.jpg|Katkarapuversio lautaslounaasta Tiedosto:L&L; Hawaiian BBQ beef curry meal.JPG|L&L;:n lautaslounas BBQ-tyylisellä naudanlihalla Tiedosto:Curry and naporitan at pancho, kichijoji (38299062796).jpg|Lautaslounas nuudeleilla == Lähteet == Luokka:Havaijilainen keittiö Luokka:Riisiruoat
Molotšansk

Molotšansk (; vuoteen 1915 saakka ja vuosina 1941–1943 Halbštadt ) on pikkukaupunki Ukrainan eteläosan Zaporižžjan alueella. Molotšansk sijaitsee Asovanmereen laskevan Molotšnajoen vasemmalla rannalla Polohyn piirissä, maanteitse 12 kilometriä Tokmakin kaupungista lounaaseen ja 98 kilometriä aluekeskus Zaporižžjan keskustasta eteläkaakkoon. Kaupungissa on rautatieasema; kaupunki sijaitsee itäisen Ukrainan eteläosien poikki kulkevan, lounaassa Melitopoliin ja edelleen Krimille johtavan rautatieyhteyden varrella. Maasto on loivasti kumpuilevaa, korkeus merenpinnasta noin 45 metriä. Tammikuun keskilämpötila on −4,5 °C, heinäkuun +22,5 °C. Vuotuinen sademäärä on 425 mm. Ukrainan tilastokeskus arvioi kaupungin väkiluvuksi 6 099 (1.1.2022); vuoden 2001 väestönlaskennassa asukkaita oli 7 964. Molotšansk tuli osaksi Polohyn piiriä (163 641 as., 2022) Ukrainan heinäkuun 2020 aluehallinnollisessa uudistuksessa. Tätä ennen kaupunki oli Tokmakin piirin osa. Kaupungin alueelta on löydetty esihistoriallisia asutuksen jälkiä useilta aikakausilta. Nykyisen kaupungin pohjana on vuonna 1803 perustettu saksalainen mennoniittien asutus. Rautatie valmistui vuonna 1913. Vuosina 1924–1939 se oli piirikeskus. Kaupungin aseman asutus sai vuonna 1938. Osana 24. helmikuuta 2022 aloittamaansa hyökkäyssotaa Venäjä miehitti kaupungin keväällä 2022. Maaliskuussa 2023 raportoitiin Ukrainan asevoimien tehneen iskuja useisiin miehittäjän valtaamiin Zaporižžjan alueen asutuskeskuksiin, myös Molotšanskin seudulle. Huhtikuussa 2023 kaupungin ja sen lähikylien asukkaita kehotettiin evakuoitumaan - ukrainalaisten mukaan pois miehitysalueilta ja venäläismiehittäjän mukaan (miehitysalueille) Melitopoliin tai Krimille. Miehittäjät ovat rajoittaneet muiden ukrainalaisten kuin paikkakuntien pysyvien asukkaiden liikkumista ja samalla miinoittaneet asutusten lähiseutuja. Miehittäjät ovat myös tehostaneet ukrainalaismielisten asukkaiden eristämistä "suodattamalla". Molochans'k Nimets'ka Shkola 03 Shevchenka (YDS 8689).JPG|Koulurakennus Molotšanskissa (2014). ==Lähteet== ==Aiheesta muualla== Luokka:Polohyn piiri Luokka:Zaporižžjan alueen kaupungit
Tesseract (ohjelmisto)

Tesseract on tekstintunnistusohjelmisto eri käyttöjärjestelmille. Se on ilmainen ohjelmisto, joka on julkaistu vapaan Apache-lisenssin alaisena. Ohjelmistoa kehitti alun perin Hewlett-Packardin tutkimuslaboratorio Bristolissa Isossa-Britanniassa ja Greeleyssa Coloradossa USA:ssa vuosien 1985-1994 välillä. Vuonna 1996 ohjelmisto siirrettiin Windowsille ja C++-kielelle 1998. Vuonna 2005 HP julkaisi Tesseractin avoimena lähdekoodina. Vuodesta 2006 marraskuuhun 2018 sitä kehitti Google.https://github.com/tesseract-ocr/tesseract/blob/main/README.md Tesseract on perustaltaan komentoriviohjelma. Sille on graafisia käyttöliittymiä, esimerkiksi gImageReader Windowsille, OCRFeeder Linuxille ja PDF OCR X macOS:lle.https://beebom.com/best-ocr-software/ == Lähteet == Luokka:Tekstintunnistus
Montfort

Montfort oli kuuluisa ranskalainen suku 1100- ja 1300-luvuilla, jonka jäsenet antoivat merkittävän panoksen sekä Ranskan että Englannin historiassa. Suvun jäsenistä ovat merkittäviä mm:Nordisk familjebok / Uggleupplagan. 18. Mekaniker - MykaleMeyers Konversationslexikon *Simon IV de Montfort (1160–1218), Leicesterin viides jaarli, ranskalainen aatelinen, joka otti osaa neljänteen ristiretkeen ja ristiretkeen kerettiläisiä vastaan *Simon V de Montfort (1208–1265), Leicesterin kuudes jaarli ==Lähteet== ==Aiheesta muualla== * 1911 Encyclopædia Britannica/Montfort * Montfort Family. French lords Britannica.com Luokka:Ranskan aateli Luokka:Brittiläiset suvut Luokka:Keskiaikaiset suvut
Statistisk sentralbyrå

Statistisk sentralbyrå (lyh. SSB) on Norjan valtion tilastokeskus, joka toimii hallinnollisesti valtiovarainministeriön alaisuudessa. Sen toimipaikat sijaitsevat Oslossa ja Kongsvingerissä, ja sillä oli vuonna 2020 yhteensä 832 työntekijää. Statistisk sentralbyrå tuottaa tilastotietoa noin 300 eri kategoriassa. Virasto perustettiin vuonna 1876, ja sitä on vuodesta 2018 johtanut Geir Axelsen. Energy balance for Norway 2014.jpg|SSB:n tuottama kuvallinen esitys Norjan energiantuotannosta ja -kulutuksesta vuonna 2014. ==Johtajat== * 1876–1913: Anders Nicolai Kiær * 1913–1920: Nicolai Rygg * 1920–1945: Gunnar Jahn * 1946–1948: Arne Skaug * 1949–1980: Petter Jakob Bjerve * 1980–1991: Arne Øien * 1991–2004: Svein Longva * 2005–2010: Øystein Olsen * 2011–2015: Hans Henrik Scheel * 2015–2017: Christine B. Meyer * 2017–2018: Birger Vikøren (vt.) * 2018–: Geir Axelsen ==Lähteet== ==Aiheesta muualla== Luokka:Kansalliset tilastopalvelut Luokka:Norjan hallinto
Pentti Näreaho

Pentti Olavi Näreaho (s. 5. elokuuta 1939 Muurame) on suomalainen metsätalousinsinööri ja järjestöjohtaja, joka on saanut metsäneuvoksen arvonimen. Viitattu 3.5.2023. ==Henkilöhistoria== Näreahon vanhemmat olivat Heikki Näreaho ja emäntä Helpi (Helvi) Ohranen. Hän avioitui ensin 1964 Tuulikki Väänäsen kanssa ja sitten Katri Pakarisen kanssa. Näreaho valmistui metsäteknikoksi Tuomarniemen metsäkoulusta 1963 ja metsätalousinsinööriksi 1988. Hän oli Oy Kaukas Ab:n työnjohtaja Ilomantsissa 1964–1965 ja sitten piirijohtaja 1965–1967 ja tarkastaja 1967–1975. Metsäalan Teknisten Liiton toiminnanjohtaja Näreaho oli 1975–1979 ja Metsäalan Toimihenkilöliitto – METO:n puheenjohtaja 1980–1999. Näreaholla oli työuransa aikana myös lukuisia kotimaisia ja kansainvälisiä asiantuntija- ja luottamustehtäviä. Metsäneuvoksen arvonimen hän sai 1997. ==Julkaisuja== * Teknikoista insinööreiksi: teollisuusteknikoiden nimikevaikeuksista vv. 1930–1943, 1976. Julkaisussa Metsämies: Suomen metsänhoitoammattimiesyhdistyksen aikakauskirja, (1976):7-8, s. 6-7 * Työvoiman tarve yliarvioitiin 1970-luvulla, 1987. Julkaisussa Metsä ja puu: metsätaloudellinen aikakauslehti, 1987:6, s. 25 * Suomalainen metsäammattikunta eurokoulutuksen tarpeessa, 1994. Julkaisussa Metsämies: Suomen metsänhoitoammattimiesyhdistyksen aikakauskirja, 1994:3, s. 23-24 * Metsästäjä hyvinvointivaltiossa, 2004. == Lähteet == Luokka:Suomalaiset insinöörit Luokka:Suomalaiset järjestöjohtajat Luokka:Vuonna 1939 syntyneet Luokka:Elävät henkilöt
Chaahat

Chaahat (suom. ”Halu”) on vuonna 1996 ensi-iltansa saanut intialainen hindinkielinen romanttinen draamaelokuva, jonka on ohjannut Mahesh Bhatt. Keskeisiä rooleja näyttelevät Shah Rukh Khan, Pooja Bhatt, Naseeruddin Shah, Anupam Kher ja Ramya Krishnan. Khanin elokuvayhtiö Red Chillies Entertainment osti elokuvan oikeudet Bhattilta vuonna 2013. == Juoni == Roop ja hänen isänsä tulevat kaupunkiin sairaalahoitoon ja Reshma rakastuu Roopiin. Roop rakastaa Poojaa, mutta kun Reshma uhkaa tappaa itsensä, Reshman veli Ajay tekee kaikkensa antaakseen sisarelleen haluamansa. == Näyttelijät == == Soundtrack == == Lähteet == == Aiheesta muualla == * * Luokka:Vuoden 1996 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Hindinkieliset elokuvat Luokka:Mahesh Bhattin ohjaamat elokuvat
Botswanan evankelisluterilainen kirkko

Botswanan evankelisluterilainen kirkko () on luterilainen kirkkokunta Botswanassa. Sillä on 26 023 jäsentä. Se on Luterilaisen maailmanliiton jäsen. == Lähteet == Luokka:Evankelis-luterilaiset kirkot Luokka:Kristinusko Botswanassa
Singaporen luterilainen kirkko

Singaporen luterilainen kirkko () on luterilainen kirkkokunta Singaporessa. Sillä on 2 847 jäsentä. Se on Luterilaisen maailmanliiton jäsen. == Lähteet == == Aiheesta muualla == *Singaporen luterilaisen kirkon kotisivut. Luokka:Evankelis-luterilaiset kirkot Luokka:Singaporen väestö
Biberachin piirikunta

Biberachin piirikunta () on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 1 410 neliökilometriä, ja siihen kuuluu 45 kuntaa. Kesäkuun 2022 lopussa piirikunnassa oli 205 216 asukasta. Piirikunnan keskus on Biberach an der Riß, joka on myös piirikunnan suurin kaupunki. == Kunnat ja kaupungit == Biberachin piirikunnassa on 45 kuntaa, joista 6 on kaupunkeja. Suluissa kuntien asukasluvut 30. kesäkuuta 2022. Kaupungit * Bad Buchau (4 533) * Bad Schussenried (9 064) * Biberach an der Riß (33 923) * Laupheim (22 839) * Ochsenhausen (9 173) * Riedlingen (10 889) Kunnat * Achstetten (5 104) * Alleshausen (548) * Allmannsweiler (337) * Altheim (2 113) * Attenweiler (1 956) * Berkheim (3 115) * Betzenweiler (769) * Burgrieden (4 185) * Dettingen an der Iller (2 661) * Dürmentingen (2 605) * Dürnau (475) * Eberhardzell (4 598) * Erlenmoos (1 806) * Erolzheim (3 389) * Ertingen (5 391) * Gutenzell- Hürbel (1 865) * Hochdorf (2 359) * Ingoldingen (3 129) * Kanzach (493) * Kirchberg an der Iller (2 211) * Kirchdorf an der Iller (3 990) * Langenenslingen (3 618) * Maselheim (4 665) * Mietingen (4 507) * Mittelbiberach (4 406) * Moosburg (212) * Oggelshausen (984) * Rot an der Rot (4 625) * Schemmerhofen (8 714) * Schwendi (6 872) * Seekirch (308) * Steinhausen an der Rottum (2 180) * Tannheim (2 526) * Tiefenbach (527) * Ummendorf (4 449) * Unlingen (2 423) * Uttenweiler (3 683) * Wain (1 683) * Warthausen (5 314) == Lähteet == == Aiheesta muualla == *Piirikunnan verkkosivut Luokka:Baden-Württembergin piirikunnat
Magnesiumperoksidi

Magnesiumperoksidi (MgO2) on magnesium- ja peroksidi-ionien muodostama epäorgaaninen ioniyhdiste. Yhdistettä käytetään hapettimena ja antiseptisenä aineena. ==Ominaisuudet, valmistus ja käyttö == Huoneenlämpötilassa magnesiumperoksidi on valkoista kiteistä ainetta. Yhdisteen alkeiskoppi on kuutiollinen. Aine ei liukene veteen, mutta reagoi hitaasti veden ja kiivaammin happojen kanssa muodostaen vetyperoksidia. Kuumennettaessa magnesiumperoksidi hajoaa magnesiumoksidiksi ja hapeksi. Magnesiumperoksidi on vahva hapetin.Deborah A. Kramer: "Magnesium Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2004 Vol. 15, s. 22-23 (luvun sisäinen sivunumerointi)Norbert Steiner & Wilfried Eul: "Peroxides and Peroxide Compounds, Inorganic Peroxides", teoksessa Kirk-Othmer Encyclopedia of Chemical Technology, John Wiley & Sons, New York, 2001. Vol. 18, s. 4 (luvun sisäinen sivunumerointi)Harald Jakob, Stefan Leiniger, Thomas Lehmann, Sylvia Jacobi & Sven Gutewort: "Peroxo Compounds, Inorganic", teoksessa Ullmann's Encyclopedia of Industrial Chemistry, John Wiley & Sons, New York, 2007. Vol. 26, s. 298 Magnesiumperoksidia valmistetaan magnesiumoksidin tai -hydroksidin ja vetyperoksidin reaktiolla ja tuote kiteytetään. Tuotteen joukossa on usein magnesiumoksidia tai -hydroksidia. :MgO + H2O2 → MgO2 \+ H2O Magnesiumperoksidia voidaan käyttää antiseptisenä aineena ja vatsan liikahappoisuuden vähentämiseen. Hapettimena sitäy käytetään esimerkiksi nahkojen karvanpoistossa ja valkaisevissa hammastahnoissa. Yhdistettä voidaan käyttää orgaanisilla aineilla saastuneen maaperän puhdistamiseen, jätevesien puhdistukseen ja rehevöityneiden vähähappisten vesistöjen kunnostamiseen. == Lähteet == Luokka:Magnesiumyhdisteet Luokka:Peroksidit
Kamerunin luterilainen veljeskuntakirkko

Kamerunin evankelis-luterilainen kirkko () on luterilainen kirkkokunta Kamerunissa. Sillä on 157 276 jäsentä. Se on Luterilaisen maailmanliiton jäsen. == Lähteet == Luokka:Evankelis-luterilaiset kirkot Luokka:Kristinusko Kamerunissa
Sari Paukkunen

Sari Paukkunen (s. 1982 tai 1983) on juvalainen kuntovalmentaja ja maailman vahvin nainen omassa painoluokassaan. Hän on voimailun kolminkertainen MM- kultamitalisti ja hän on voittanut Euroopan mestaruuden 65kg-painoluokassa. Suomenmestaruuksia hänellä on 6 65kg-painoluokassa. Hän on myös ollut neljä kertaa mukana painoluokattomassa Suomen vahvin nainen -kisassa. Siellä paras sijoitus on 5. Kilpailun voittajan paino oli tuolloin 135kg ja Paukkusen 64kg. Voimailun historian ensimmäisissä vahvin joukkue -kisoissa hän oli Suomen joukkueen kanssa hopealla Walesissa syksyllä 2022. Vuonna 2022 Paukkunen palkittiin Juvan Vuoden urheilijana. Paukkunen kilpailee Suomen Voimalajiliiton alaisessa vahvin-lajissa, jossa kilpailijoiden paremmuusjärjestys testataan eri lajeilla. Kilpailuissa voi olla jopa kahdeksan eri lajia, esimerkiksi rekan veto, tukkipunnerrus, maastaveto, farmikävely, säkkien lastaus, Conan-pyörä, renkaan pyöritys ja atlaskivet. Liitto, jossa Sari kilpailee kuuluu antidoping-säännöstön alaisuuteen ja kilpailijoita testataan säännöllisesti. Paukkusen harrastevalikoima on monipuolinen ja siihen kuuluu mm. juoksu ja multisport-lajit. == Seuraavia kisoja == * 1.7.2023 Saimaa Challenge ja 29.7. Hämeenlinnan puolimaraton. * Pure Pull SM 2024 * Vahvin SM 2024 * 2024 Tukki SM 2024 == Voimassa olevat Suomen ennätykset == * Maastanosto 2021 170kg * Akseli max 2020 72.5kg * Tukin nosto 2019 76kg == Lähteet == Luokka:Suomalaiset voimanostajat Luokka:Suomalaiset voimamiehet Luokka:1980-luvulla syntyneet Luokka:Elävät henkilöt